laion/Wikipedia-Exotic huggingface dataset:
בית האבות של החברה קדישא

בית האבות של החברה קדישא (בהונגרית: Chevra Kadisa Aggok Menháza) היה בניין שנבנה על ידי החברה קדישא של הקהילה היהודית של פשט בסוף המאה ה-19 עבור קשישים יהודים. כיום פועלות בו המחלקות לרפואה פנימית שיקומית והמחלקה לחולים כרוניים של בית החולים רחוב אוז'וקי (Uzsoki Utcai Kórház) שהוא בית החולים להתמחות של הפקולטה לרפואה כללית של אוניברסיטת זמלווייס ברובע "זוגלו" (רובע 14 של בודפשט). האדריכל היהודי המפורסם מהמאה ה-19 וילמוש פרוינד תכנן את המרכז הרפואי הלאומי, (Országos Gyógyintézeti Központ) לשעבר "בית החולים ברחוב סאבולץ' של הקהילה היהודית של פשט" בשנות ה-80 של המאה ה-19. לאחר מכן הוזמן על ידי החברה קדישא של פשט לבנות בניין בית אבות ברובע 14 של היום בבודפשט. הבניין גדול הממדים שנבנה בשנת 1892 הוא בניין ענק בסגנון אקלקטי. בתכנון הבניין צפה לפני פרוינד כל הזמן הפונקציה שהמבנה היה צריך למלא. העיצוב של חזית הלבנים הגולמיות - כמו המכון הלאומי לחרשים-אילמים יהודים בכיכר בתלן, שתוכנן גם הוא על ידי פרוינד - מכיל אלמנטים נאו-רנסאנסיים ונאו-רומנסקיים. הבניין היה במקור בן קומה אחת, בשנת 1926 הוא הורחב בשנייה. כל החלונות הם בסגירה מעגלית למעלה, הבניין משדר קצב מאוזן ומחולק לשני אגפים ורדיקל מרכזי. לבניין כניסה ראשית עם עיצוב מקושת המחולק לשני צדדים על ידי רדיקל מרכזי, על המדף הישר בחלק העליון יש כיתוב בעברית ובהונגרית: ”אַל תַּשְׁלִיכֵנִי לְעֵת זִקְנָה כִּכְלוֹת כֹּחִי אַל תַּעַזְבֵנִי“ (תהילים ע'א, פסוק ט'). בבניין היה גם בית כנסת, שארון הקודש שלו היה בסגנון אדיקולה (אלמנט רומי הכולל זוג עמודים קטנים וגמלון קטן מעליהם היוצרים נישה בקיר אטום. זה משמש כקישוט, כמקדש קטן בתוך מקדש גדול כאלמנט של עיצוב פנים). הארון נתמך על ידי שני עמודים, ומעל המדף העליון הוצבו שני לוחות הברית. הוצב גם חלון ורדים גבוה מעליו ומגן דוד בתוכו בעל ממדים גדולים. בימת בית הכנסת הוצבה קרוב לארון הקודש. המוסד הולאם לאחר מלחמת העולם השנייה בשנת 1945 וכיום פועל כשתי מחלקות: האחת לרפואה פנימית שיקומית ושנייה המחלקה לחולים כרוניים של בית החולים רחוב אוז'וקי. הבניין הוא בניין שמור על פי חוק. רשימת בתי חולים בבודפשט(הו') אילונה ברשטיאנסקי: בתי כנסת של בודפשט, Ciceró Könyvkiadó, Budapest, 1999, ISBN 963-539-251-6, 97–98. היא. בניני בתי החולים של וילמוש פרוינד ברחוב סאבולץ' http://muemlekem.hu/muemlek/show/-8390 מדיה וקבצים בנושא בית האבות של החברה קדישא בוויקישיתוף
כריסטופר מילר

כריסטופר צ'ארלס מילר (באנגלית: Christopher Charles Miller; נולד ב-15 באוקטובר 1964) הוא פקיד לשעבר במחלקת ההגנה של ארצות הברית, שכיהן כמזכיר ההגנה של ארצות הברית בפועל וכמנהל המרכז הלאומי ללוחמה בטרור. ב-9 בנובמבר 2020 פיטר נשיא ארצות הברית דונלד טראמפ את מזכיר ההגנה מארק אספר תוך ציוץ ברשת החברתית "טוויטר", והכריז על מילר כמזכיר ההגנה בפועל. באוקטובר 1964 נולד מילר נולד בעיר פלאטוויל (Platteville) השוכנת בדרום-מערב ויסקונסין, בנם של לוסי מ. והארווי ד. מילר. מילר גדל באיווה סיטי שבמדינת איווה. הוא בעל תואר ראשון בהיסטוריה מאוניברסיטת ג'ורג' וושינגטון, ותואר שני במדעי ביטחון לאומי ממכללת המלחמה של הצי. מילר הוא יוצא הכוחות המיוחדים של צבא ארצות הברית, ושירת בצבא בשנים 1983–2014. החל את שירותו בחיל רגלים, במהלך שירותו הצבאי היה שוטר צבאי במשמר הלאומי של מחוז קולומביה, ב-1987 סיים קורס קצינים וב-1993 עבר אל הכוחות המיוחדים. טרם מונה למזכיר מחלקת ההגנה בפועל, עמד מילר בראשות המרכז הלאומי ללוחמה בטרור והיה יועץ במועצה לביטחון לאומי. אחרי שהשתחרר מהכוחות המזוינים עסק בקבלנות ביטחון. ב-9 בנובמבר 2020, ימים אחדים לאחר הפסדו של טראמפ בבחירות לנשיאות, פיטר טראמפ בפתאומיות את מזכיר ההגנה אספר, ומינה במקומו את מילר. מילר נשוי לקת'רין אליזבת מאג מאז 16 בספטמבר 1989, מנהלת משרד בקבוצת שדלנות העוסקת בענייני בריאות וסביבה, יש להם שלושה ילדים. מדיה וקבצים בנושא כריסטופר מילר בוויקישיתוף אוריאל בארי, ‏לאחר ההפסד: טראמפ פיטר את שר ההגנה מארק אספר, באתר "סרוגים", 9 בנובמבר 2020 כריסטופר מילר, במסד הנתונים הקולנועיים IMDb (באנגלית) הלן קופר ואריק שמיט, Trump Fires Mark Esper, His Defense Secretary, באתר ניו יורק טיימס, 9 בנובמבר 2020 (באנגלית) ציוץ של דונלד טראמפ ברשת החברתית אקס (טוויטר), 9 בנובמבר 2020 משרד דובר הבית הלבן, President Donald J. Trump Announces Intent to Nominate Individual to a Key Administration Post, באתר הבית הלבן, 18 במרץ 2020 (באנגלית) ביוגרפיה רשמית, מאת המרכז הלאומי ללוחמה בטרור (באנגלית) טראמפ הדיח את שר ההגנה ומינה במקומו את ראש הרשות למלחמה בטרור, באתר הארץ, 9 בנובמבר 2020
יוסף אולמרט

יוסף (יוסי) אולמרט (נולד ב-10 באוגוסט 1950) הוא מזרחן ופרשן ספורט ישראלי. כיהן כמנהל לשכת העיתונות הממשלתית. אחיהם של אהוד אולמרט, ירמי אולמרט ועמרם אולמרט. נולד במושב נחלת ז'בוטינסקי למרדכי ובלה אולמרט. אולמרט שירת בצה"ל בשנים 1968–1971 . בשנים 1971–1978 למד באוניברסיטה העברית בירושלים לימודי האסלאם ולימודי המזרח התיכון וסיים תואר ראשון ושני בהצטיינות. הוא סיים לימודיו לתואר שלישי בבית הספר לכלכלה של לונדון והגיש את עבודת הדוקטורט שלו על הנושא "מדיניות בריטניה בלבנט בשנים 1940–1945". בשנים 1981–1989 הוא היה ראש המחלקה לסוריה ולבנון במרכז משה דיין לחקר המזרח התיכון ואפריקה השייך לאוניברסיטת תל אביב. במקביל, הוא גם לימד מזרחנות באוניברסיטת תל אביב.הוא כתב שני ספרים בנושא, שהתפרסמו בהוצאת משרד הביטחון, המבוססים על סדרות הרצאות שנתן בגלי צה"ל במסגרת הסדרה "אוניברסיטה משודרת". בנוסף, כתב טורי דעה רבים ב"ידיעות אחרונות". שימש גם במכון שילוח לחקר המזרח התיכון כיועץ לענייני סוריה ולבנון. בין השנים 1990–1993 כיהן כמנהל לשכת העיתונות הממשלתית. בשנות ה-90 ניסה באופן כושל להיכנס לפוליטיקה, תחילה בהתמודדות בבחירות המקדימות במרכז הליכוד, אז התמודד על מחוז מישור החוף, הגיע ראשון עם כ-5,000 קולות, שובץ במקום ה-43 ברשימת הליכוד-גשר-צומת לכנסת ה-14, ולא נבחר לכנסת. לאחר מכן התמודד על ראשות עיריית רעננה, ולא ניצח. בעקבות ניסיונות אלו הסתבך בחובות כבדים למלווים בשוק האפור. בעקבות זאת עזב את ישראל בשנת 2004. כיום הוא חי בארצות הברית ומתפרנס ממתן הרצאות בנושאי מזרחנות. היה נשוי ללינדה, יהודייה ילידת קנדה חברת הנהלת יד ושם, ולהם שלוש בנות. הזוג התגרש לאחר שאולמרט עזב את הארץ. מיעוטים במזרח התיכון, סדרת אוניברסיטה משודרת, בהוצאת משרד הביטחון – ההוצאה לאור, 1986. סוריה המודרנית, סדרת אוניברסיטה משודרת, בהוצאת משרד הביטחון – ההוצאה לאור, 1997. אתר האינטרנט הרשמי של יוסף אולמרט (באנגלית) מאמרי דעה - יוסף אולמרט עוזי דיין ומיכל שבת, יוסי אולמרט בחדר החקירות, באתר ישראל היום, 6 במאי 2011 זיו גולדפישר, החתן המאושר: יוסי אולמרט פותח פרק ב' באמריקה, באתר nrg‏, 29 באפריל 2012 יוסף אולמרט, דף שער בספרייה הלאומית מירית גל-עד, "איש אקדמיה יכהן כראש לשכת העיתונות הממשלתית - התחלה חדשה", דיפלומטיק סירקל מס' 7, אביב 1990 (בשפה האנגלית) רשימת הליכוד-גשר-צומת לכנסת הארבע עשרה, 1996, מתוך אתר המכון הישראלי לדמוקרטיה רענן בן צור, המזרחן יוסי אולמרט עזב לארה"ב מאימת הנושים, באתר ynet, 17 באוגוסט 2004
מסיב קרוהן

מסיב קרוהן (באנגלית: Crohn Massif) הוא מסיב גדול (בצורת כיפה), ברכס פורתוס, בהרי הנסיך צ'ארלס, באדמת מק. רוברטסון שבאנטארקטיקה. המסיב ממוקם 6 קילומטרים ממערב להר קירקבי. אורכו של המסיבה 7 קילומטרים (כיוון מזרח -מערב); רוחבו של המסיב 4 קילומטרים. גובהו של המסיב 1,694 מטרים מעל פני הים; והוא ההר ה-2,456 בגובהו באנטארקטיקה. המסיב מתנשא לגובה של 460 מטרים מעל המישור המקיף אותו. ההר התגלה על ידי משלחת החקר הדרומית של מטעם משלחת החקר האנטארקטית הלאומית של אוסטרליה, שחקרה את האזור בפיקודו של וו. ג'י. בושר (W.G. Bewsher) (בעונת המחקר) 1956–1957. המסיב נקרא על שמו של פיטר וו. קרוהן (Peter W. Crohn), שהיה גאולוג בתחנת מוסון בשנת 1955 ובשנת 1956. מסיב קרוהן באתר הסקר הגאולוגי של ארצות הברית מסיב קרוהן באתר הגאזט האנטארקטי של ממשלת אוסטרליה מסיב קרוהן באתר הגאזט האנטארקטי המשווה SCAR של ממשלת אוסטרליה תצלום לוויין של מסיב קרוהן מחשבון מרחקים - המרחק ממסיב קרוהן לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי האוסטרלי הרי אנטארקטיה לפי גובהם
קלימרו

קלימרו (ביפנית: カリメロ, באנגלית: Calimero) היא סדרת אנימה יפנית לילדים בת 155 פרקים, המבוססת על סיפור איטלקי, שהופקה לטלוויזיה בין השנים 1974 ל-1975, בשיתוף פעולה יפני-איטלקי. הסדרה מספרת על אפרוח אנושי, היחידי בצבע שחור במשפחה של עופות צהובים. הוא עדיין לובש חצי מקליפת הביצה שלו על ראשו. הסדרה עוסקת בעיקר בהרפתקאות חברי הקבוצה, כאשר הם פותרים תעלומות ויוצרים סרטים דוקומנטריים. אף על פי כן, הרפתקאותיהם לפעמים מסבכות אותם בצרות. הדמויות נוצרו על ידי נינו וטוני פאגוט ובהתחלה שודרו במסגרת סדרת פרסומות ברחבי איטליה. הדמויות לאחר מכן נרכשו על ידי חברת הפקות יפנית אשר הפיקה שתי סדרות אנימה. הראשונה נוצרה על ידי טואי אולפני אנימציה ושודרה מאוקטובר 1974 עד ספטמבר 1975 והשנייה, שכללה סביבה ודמויות חדשות, נוצרה ב-1992. בסך הכל, נוצרו 99 פרקים בסדרה (47 בסדרה של טואי מ-1974 ו-52 בסדרה מ-1992). בישראל הסדרה שודרה בערוץ הראשון, בדיבוב לעברית, משנת 1996 ומאז בשידורים חוזרים. החל משנת 2014 משודרת בישראל בערוץ הופ! סדרה חדשה של קלימרו בהנפשה ממוחשבת. קלימרו (שרית סרי): הגיבור הראשי בסדרה, אפרוח שחור קטן עם קליפת ביצה על ראשו. אפי (אורית אמיר): החברה של קלימרו, אפרוחית ביישנית בעלת הגיון בריא. ואלריאנו: אפרוח ירוק שמכור ליצירת סרטים. סוזי (גליה שפרינג): ברווזית עשירה. פיירו: החבר של סאסי, ברווז עשיר ירוק. רוזלה: החברה של ואלאריאנו, אפרוחית ביישנית. מדיה וקבצים בנושא קלימרו בוויקישיתוף אתר האינטרנט הרשמי של קלימרו "קלימרו", במסד הנתונים הקולנועיים IMDb (באנגלית) "קלימרו", במסד הנתונים הקולנועיים KinoPoisk (ברוסית) "קלימרו", במיזם "אישים" לתיעוד היצירה הישראלית
Dakiti

Dakiti (שנקרא גם Dákiti) הוא שיר של הזמרים הפוארטו ריקניים באד באני וג'יי קורטס, מתוך האלבום El Último Tour Del Mundo. הוא יצא לאור ב-30 באוקטובר 2020, דרך רימאס אנטרטיימנט כשיתוף הפעולה השלישי של הצמד וכסינגל המוביל מתוך האלבום. השיר הגיע למקום התשיעי במצעד הבילבורד הוט 100 ולמקום הראשון במצעד השירים הלטיניים החמים, והיה לשיר הראשון אי פעם שהגיע להישג זה. בנוסף, היה לשיר הלטיני הראשון שהגיע לראש המצעדים העולמיים של בילבורד. השיר נחשף לראשונה על ידי באד באני ב-26 באוקטובר 2020, דרך חשבון האינסטגרם שלו; הוא עשה טיזר למנגינת השיר והצהיר שהוא מגיע "בקרוב". באד באני וקורטס שיתפו פעולה בעבר ברמיקסים עבור "No Me Conoce" ו"Cómo Se Siente". בעקבות צאת השיר, באד באני צייץ סרטון בו הוא עושה ריקוד לשיר, ואיתגר את עוקביו לפרסם סרטונים משלהם של הריקוד. "Dakiti" מסמן את שיר הסולו הראשון של באד באני מאז צאת אלבומו במאי 2020 Las Que No Iban A Salir. מידע על הסינגל "Dakiti" באתר מיוזיק בריינז מידע על השיר "Dakiti" באתר AllMusic מילות השיר "Dakiti" באתר Genius סרטון השיר "Dakiti" באתר יוטיוב מידע על הרצועה "Dakiti" באתר ספוטיפיי Bad Bunny & Jhay Cortez's 'Dakiti' Is First Latin Hit to Simultaneously Top Both Billboard Global Charts, Billboard (באנגלית) "carro nuevo, música nueva 🤍🍾 #Dákiti 🔜 la sacamos ya?? ustedes me dicen 👀". 30 באוקטובר 2020. נבדק ב-9 בנובמבר 2020 – via @badbunnypr on Instagram. {{cite web}}: (עזרה) Jacobs, Rebecha (4 בנובמבר 2020). "Bad Bunny and Jhay Cortez team up for "Dákiti"". ¡Hola!. נבדק ב-9 בנובמבר 2020. {{cite web}}: (עזרה) A., Aron (3 בנובמבר 2020). "Bad Bunny & Jhay Cortez Connect For "Dakiti"". HotNewHipHop. נבדק ב-9 בנובמבר 2020. {{cite web}}: (עזרה)
הר קירקבי

הר קירקבי (באנגלית: Mount Kirkby) הוא הר שולחן (הר בעל פסגה שטוחה), גדול ובולט, בקצה הצפוני של רכס פורתוס, בהרי הנסיך צ'ארלס, באדמת מק. רוברטסון, שבאנטארקטיקה. ההר ממוקם 6 קילומטרים ממזרח למסיב קרוהן. אורכו של הר גדול זה 9 קילומטרים (בכיוון מזרח - מערב), ושיא רוחבו 4 קילומטרים (בקצהו המערבי); ההר מתחדד ונהיה צר יותר לכיוון מזרח. גובהו של ההר 2,100 מטרים מעל פני הים; ההר מתנשא לגובה של 460 מטרים מעל הרמה המקיפה אותו. הראשונים שהגיעו אל ההר היו אנשי משלחת מטעם משלחת החקר האנטארקטית הלאומית של אוסטרליה, בפיקודו של וו. ג'י. בושר (W.G. Bewsher), בדצמבר 1956. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של סידני לורימר קירבי (Sydney L. Kirkby), סוקר שעבד בתחנת מוסון בשנת 1956 ובשנת 1960. הר קירקבי באתר הסקר הגאולוגי של ארצות הברית הר קירקבי באתר הגאזט האנטארקטי של ממשלת אוסטרליה הר קירקבי באתר הגאזט האנטארקטי המשווה SCAR של ממשלת אוסטרליה הר קירקבי באתר peakbagger הר קירקבי באתר peakery (מידע גאוגרפי ומרחקים לאתרים סמוכים) קורות חייו של סידני קירבי באתר המכון המלכותי לסוקרים מוסמכים (Royal Institution of Chartered Surveyors) גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי האוסטרלי לפי מקור אחר, ומקור נוסף, גובהו של ההר 2,348 מטרים מעל פני הים.
יחסי הודו – פפואה גינאה החדשה

יחסי הודו–פפואה גינאה החדשה הם היחסים הדיפלומטיים הרשמיים בין הרפובליקה של הודו לבין המדינה העצמאית של פפואה גינאה החדשה. הודו ופפואה גינאה החדשה כוננו יחסים דיפלומטיים רשמיים בשנת 1975, עם עצמאותה של פפואה גינאה החדשה מאוסטרליה. בין השנים 2010–2011, שוויו של הסחר השוטף בין שתי המדינות הסתכם ב-239 מיליון דולר. סטודנטים רבים מפפואה גינאה החדשה לומדים לימודים אקדמאים באוניברסיטאות שונות בהודו, והודים רבים גרים בפפואה גינאה החדשה ועוסקים בעיקר בחינוך והוראה ומסחר. בשנת 2017, שתי המדינות חתמו על הסכם שותפות בתחום הכלכלה אשר מקדם את תחום ההשקעות והפרויקטים ההודים בפפואה גינאה החדשה. הודו מיוצגת בפפואה גינאה החדשה בדרג השגרירות באמצעות נציבות עליונה שהיא מחזיקה בפורט מורסבי, בירת המדינה. פפואה גינאה החדשה מהודו בדרג השגרירות באמצעות נציבות עליונה שהיא מחזיקה בניו דלהי, בירת המדינה. מדיה וקבצים בנושא יחסי הודו – פפואה גינאה החדשה בוויקישיתוף India-Papua New Guinea Relations PNG-India enter economic partnership, קטריק פטג'ואל, 14 בדצמבר 2017 High Commission of India, Port Moresby, אתר משרד החוץ ההודי High Commission of Papua New Guinea in New Delhi, India
זורמים

זורמים (באנגלית: Rhythm + Flow) היא תוכנית מציאות של נטפליקס שעלתה ב-9 באוקטובר 2019. זו תוכנית ריאליטי המוזיקה הראשונה של נטפליקס. בתוכנית, אמני ההיפ הופ T.I., צ'אנס הראפר וקארדי בי שופטים ראפרים, שמתחרים על פרס של 250 אלף דולר. במספר פרקים, מצטרפים אליהם שופטים אורחים, המעניקים למתחרים משוב נוסף. "זורמים" היא תוכנית ריאליטי השירה הראשונה של חברת נטפליקס, וגם התוכנית הגדולה הראשונה שמתמקדת במוזיקת היפ הופ. מכיוון שנטפליקס אינה כפופה לאותן תקנות צנזורה כמו הטלוויזיה המשודרת הרגילה, המתחרים לא התבקשו לצנזר גסויות במילים שלהם. במקום חוזה הקלטות, פרס אופייני בתוכניות ריאליטי שירה אחרות, מוענק לזוכה פרס של 250,000 דולר במזומן. קארדי בי, ראפרית, פזמונאית, שחקנית ואושיית טלוויזיה אמריקאית. צ'אנס הראפר, ראפר, זמר, פזמונאי, שחקן ופעיל חברתי אמריקאי. T.I., ראפר, מפיק מוזיקלי, פזמונאי, שחקן, מפיק מוזיקלי ויזם אמריקאי. "זורמים", במסד הנתונים הקולנועיים IMDb (באנגלית) "זורמים", באתר נטפליקס "זורמים", באתר Rotten Tomatoes (באנגלית) "זורמים", במסד הנתונים הקולנועיים KinoPoisk (ברוסית) Berman, Judy (7 באוקטובר 2019). "Forget The Masked Singer. Netflix's Rhythm + Flow Is the Best Music Competition Show in Years". Time. נבדק ב-9 באוקטובר 2019. {{cite web}}: (עזרה) Robinson, Joshua (8 באוקטובר 2019). "Netflix's New Hip-Hop Series 'Rhythm + Flow' Wants to Find the Best New Rappers in America". Thrillist. נבדק ב-9 באוקטובר 2019. {{cite web}}: (עזרה) Wagmeister, Elizabeth; Aswad, Jem (10 באוקטובר 2019). "Unlike Many Music Competitions, 'Rhythm + Flow' Contestants Aren't Required to Sign Contracts". Variety. נבדק ב-15 באוקטובר 2019. {{cite web}}: (עזרה) בן בירון בראודה‏, הסטרימינג אמר את דברו: אם עדיין לא שמתם לב, נטפליקס שינתה את חוקי הריאליטי, באתר וואלה, 26 ביוני 2020 Wagmeister, Elizabeth (9 באוקטובר 2019). "Netflix Experiments in Music Competition Genre With Cardi B's 'Rhythm + Flow'". Variety. נבדק ב-15 באוקטובר 2019. {{cite web}}: (עזרה) "HipHopDX's 2019 Hip Hop Awards - The Best Of Rap, Hip Hop and R&B". HipHopDX. נבדק ב-19 בדצמבר 2019. {{cite web}}: (עזרה) "51st NAACP Image Awards". 10 בינואר 2020. נבדק ב-10 בינואר 2020. {{cite web}}: (עזרה)
יחסי הודו–תימן

יחסי הודו–תימן הם היחסים הדיפלומטיים שבין הרפובליקה של הודו לבין הרפובליקה התימנית. מושבת עדן הבריטית, שהייתה הבסיס לפדרציה של דרום ערב ולדרום תימן, נכללה בהודו הבריטית עד להעברת חוק ממשלת הודו, 1935 על ידי הפרלמנט הבריטי, עקב מיקומה כנקודת מעבר המקשרת בין ים סוף ותעלת סואץ לים הערבי. הקשר בין הודו לעדן הביא לכינונה של קהילת מהגרים הודית בעיר. הרפובליקה של הודו והרפובליקה התימנית מקיימות יחסים דיפלומטיים רשמיים. היחסים הדיפלומטיים שבין הודו לדרום תימן כוננו בנובמבר 1967 לאחר עצמאות האחרונה. בפרוץ מלחמת האזרחים בתימן בשנת 1994, הודו שמרה על עמדה נייטרלית. הודו שלחה כוחות סיוע לתימן על מנת להעניק לאזרחי תימן סיוע רפואי. ביולי 1994, כאשר המלחמה הסתיימה, ממשלת תימן ביקשה ונענתה בחיוב מממשלת הודו לקלוט 150 פצועים לבית החולים בעיר מומבאי לטיפול רפואי. בשנת 2015, בעקבות ההתערבות הצבאית בתימן במלחמת האזרחים שהובילה ערב הסעודית כדי לדכא את מרד החות'ים, ממשלת הודו פתחה במבצע "ראהאת" - מבצע שמטרתו לחלץ אזרחים הודים מאדמת תימן. במבצע צבא הודו פינה 4,640 אזרחי הודו ו-960 אזרחים נוספים מ-41 מדינות שונות. הודו מיוצגת בתימן בדרג השגרירות באמצעות שגרירות רשמית שהיא מחזיקה בצנעא, בירת המדינה. תימן מיוצגת בהודו בדרג השגרירות באמצעות שגרירות רשמית שהיא מחזיקה בניו דלהי, בירת המדינה. מדיה וקבצים בנושא יחסי הודו–תימן בוויקישיתוף 4,000 Indians rescued so far, Yemen air evacuation op to end on Wednesday, אפריל 2015 Embassy of India in Yemen, אתר השגרירות Embassy of Yemen in New Delhi, India
GPU-Z

TechPowerUp GPU-Z (או GPU-Z) היא תוכנת שירות קטנה, אשר מטרתה לספק מידע לגבי כרטיסים ומעבדים גרפיים. התוכנה מציגה את מפרט המעבד הגרפי ואת מפרט הזיכרון ובנוסף לנתונים כמו טמפרטורה ותדר הליבה, תדר הזיכרון, עומס על הליבה, מהירות המאווררים וכו'. התוכנה יצאה לאור ב-4 באוקטובר 2007. התוכנה מאפשרת צפייה במידע הבא אודות הכרטיס הגרפי: שם הכרטיס כפי שהוא משווק לצרכן שם הקוד של הליבה וגרסתה גודל הטרנזיסטור בננומטר שטח הליבה כולה במילימטר רבוע מספר הטרנזיסטורים בליבה תמיכה ב-DirectX/פיקסל שיידר (Pixel Shader) סוג זיכרון וידאו ותוצרת כמות זיכרון וידאו סוג אפיק רוחב האפיק תדר המעבד (ברירת מחדל/מומר) תדר הזיכרון גרסת מנהל התקן גרסת BIOS מידע מחיישנים הנמצאים על גבי הכרטיס עצמו ובליבה מהירות המאווררים, אם קיימים תמיכה ב-SLI או ב-CrossFireX תמיכה בפיצ'רים שונים: OpenCL‏, CUDA‏, DirectCompute‏, DirectML‏, Vulkan‏, ניתוב קרניים בזמן אמת, PhysX‏, OpenGL ומידע טכני עליהם מונחים בחומרה CPU-Z אתר האינטרנט הרשמי של GPU-Z (באנגלית) Mediocre‏, GPU-Z Released, באתר TechPowerUp, ‏‏4 באוקטובר 2007 (באנגלית) TechPowerUp GPU-Z, באתר TechPowerUp (באנגלית) על פי האתר של התוכנה. ג'ן אנדרוס, ג'וי דארק, ג'יל ווסט, A+ Guide to Hardware, מהדורה תשיעית, ארצות הברית: Cengage Learning, 2016, עמ' 323, ISBN 978-1-305-44643-4. (באנגלית) גבין גיאר, Monitor Your GPU on Windows with GPU-Z by TechPowerUp, באתר מיקרוסופט, ‏1 באוגוסט 2013 (באנגלית) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
ניר נורת' סייד (שיקגו)

ניר נורת' סייד (באנגלית: Near North Side) היא אחת מ-77 תתי-האזורים של שיקגו. זהו האזור הצפוני ביותר מבין שלושת האזורים המהווים את מרכז העיר שיקגו (שתי האזורים האחרים הם אזור הלופ והאזור ניר סאות' סייד. אזור זה נתחם בשדרות נורת' אבניו מצפון, נהר שיקגו ממערב ומדרום, ובאגם מישיגן ממזרח. מבין תתי האזורים של מרכז העיר, אזור הניר נורת' סייד מדורג במקום השני מבין האזורים עם הכמות הגדולה ביותר של גורדי שחקים (אחרי אזור הלופ), והוא מדורג במקום הראשון עם כמות האוכלוסייה הגדולה ביותר. אזור הניר נורת' סייד הוא בפועל האזור ההיסטורי של העיר שיקגו. בשנות ה-80 של המאה ה-18, הקים ז'אן בפטיסט פוינט דו סבל(אנ') את ההתיישבות האירופאית הראשונה במקום זה, אותה הוא כינה "אשקאגו" (Eschecagou). אזור זה מכיל בין חנויות כלבו, מסעדות, בתי מלון מפוארים רבים, את אזור המסחר המתוייר הנודע "מגניפיסנט מייל" וכן את מתחם הבילוי הפופולרי "נייבי פיר". נייבי פיר מגניפיסנט מייל (אנ') מרכז ג'ון הנקוק הטברנה של בילי התיש (אנ') ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
ניר סאות' סייד (שיקגו)

ניר סאות' סייד (באנגלית: Near South Side) היא אחת מ-77 תתי-האזורים של שיקגו. זהו האזור הדרומי ביותר מבין שלושת האזורים המהווים את מרכז העיר שיקגו (שני האזורים האחרים הם אזור הלופ והאזור ניר נורת' סייד). האזור ממוקם דרומית לרובע העסקים המרכזי במרכז שיקגו אשר מכונה הלופ. אזור זה נתחם בדרך רוזוולט מצפון, רחוב 26 מדרום, בנהר שיקגו ממערב, ובאגם מישיגן ממזרח. אצטדיון סולג'ר פילד, המשמש כאצטדיון הבית של קבוצת הבייסבול שיקגו ברס מה-NFL, וקבוצת הכדורגל שיקגו פייר מה-MLS מק'ורמיק פלייס (אנ'), מרכז הכנסים העיקרי בשיקגו קמפוס המוזיאונים (אנ'), אשר כולל את מוזיאון פילד להיסטוריה של הטבע, אקווריום שד (אנ') ופלנטריום אדלר. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
רקוויאם לחלום (ספר)

רקוויאם לחלום (באנגלית: Requiem for a Dream) הוא ספר טרגדיה מודרנית מאת הוברט סלבי הבן (אנ') שיצא לאור ב-1978. הספר עוסק בארבעה תושבי ניו יורק שחייהם מתפרקים כשהם נכנעים להתמכרות לסמים. הספר עוקב אחר שרה גולדפרב, בנה הארי, חברתו מריון סילבר וחברו הטוב טיירון סי לאב, ובניסיונם לאזן בין ההתמכרות לסמים ובין הדחף להגשים את חלומותיהם. שרה, אמו האלמנה של הארי, היא מכורה לטלוויזיה, וכשהיא מקבלת שיחה מחברת ליהוק שבחרה בה להשתתף בתוכנית ריאליטי - הוא מתחילה לקחת כדורים על מנת להיכנס לדיאטה ולהוריד ממשקלה בטרם תופיע בטלוויזיה. הכדורים שהיא מקבלת מהרופא הם כדורי אמפטמין, ולבסוף היא נכנסת לפסיכוזה ומאושפזת בבית חולים פסיכיאטרי, שם היא מטופלת בעל כורחה בנזעי חשמל. הארי, מריון וטיירון מתאמצים ממושכות על מנת להשיג כסף לקניית הירואין, וכשהסם הופך לנדיר, הם מנסים דרכים שונות ומסוכנות כדי להשיג אותו. מריון מתדרדרת לזנות והארי וטיירון מושלכים לכלא, כשהארי מאבד את זרועו עקב זיהום שנוצר מזריקות ההירואין וטיירון מתמודד עם התעללות בשל מוצאו האפרו אמריקאי. בשנת 2000, הבמאי דארן ארונופסקי, שהעריץ את יצירותיו של סלבי הבן רכש את זכויות הספר תמורת 1,000 דולר. בסרט כיכבו ג'ניפר קונלי, ג'ארד לטו, מרלון ויינס ואלן בורסטין. בורסטין הייתה מועמדת לפרס אוסקר לשחקנית הטובה ביותר עבור הופעתה בסרט זה והסרט הפך להצלחה מסחררת. Lucas, John (2010-09-16). "Treasuring Hubert Selby Jr". The Guardian (באנגלית בריטית). ISSN 0261-3077. נבדק ב-2020-04-29. DePalma, Anthony (27 באפריל 2004). "Hubert Selby Jr., Who Wrote `Last Exit to Brooklyn,' Dies at 75". The New York Times. {{cite web}}: (עזרה) "BBC - Films - interview - Darren Aronofsky". www.bbc.co.uk. ארכיון מ-26 באפריל 2019. נבדק ב-2020-03-13. {{cite web}}: (עזרה) Erbland, Kate (2012-02-24). "32 Things We Learned From the 'Requiem For a Dream' Commentary". Film School Rejects (באנגלית אמריקאית). נבדק ב-2020-03-14. Lyman, Rick (4 במרץ 2001). "OSCAR FILMS/ACTORS: An Angry Man and an Underused Woman; Ellen Burstyn Enjoys Her Second Act". The New York Times. {{cite web}}: (עזרה)
מקס אייזיקוביץ'

מקס אייזיקוביץ' או מיכאי אייזיקוביץ' (בהונגרית: Eisikovits Mihály Miksa;‏ 8 באוקטובר 1908, בלאז' – 13 בינואר 1983, קלוז'-נאפוקה) הוא מלחין ומורה למוזיקה הונגרי-יהודי. מקס אייזיקוביץ' נולד בבלאז' באזור טרנסילבניה שאז הייתה בתחום האימפריה האוסטרו-הונגרית למשפחה יהודית. הוא סיים בית הספר למוזיקה בקלוז' ובשנים 1935–1946 לימד מוזיקה בטימישוורה. בשנת 1946 הוא התמנה לפרופסור במכון לאמנות בקלוז' ובשנים 1948–1950 היה מנהל האופרה ההונגרית בעיר. החל משנת 1950 הוא ניהל קונסרבטוריון של קלוז'-נפוקה. בין התלמידים הבולטים של אייזיקוביץ' נמנה ג'רג' קורטג. היצירה הראשונה של המלחין הייתה סדרת שירים על מילים של אנדרה אדי שפורסמה בשנת 1933. בשנים 1938–1939 הוא פרסם אוסף שירים חסידיים שאסף באזור מרמורש. כמו כן הוא חיבר מספר אופרות, פואמה סימפונית וסדרת שירים על מילים של משוררים הונגרים כמו שנדור פטפי, בלה באלאז', אטילה יוז'ף ודומוקוש סילאג'י. הוא המשיך להלחין עד סוף שנות ה-70 של המאה ה-20. קורות חיים (ברומנית) קורות חיים (בהונגרית) שיר חסידי של אייזיקוביץ' מקס איזיקוביץ, דף שער בספרייה הלאומית
עוקץ

האם התכוונתם ל... עוקץ (זואולוגיה) – איבר דוקר של בעלי חיים מסוימים (למשל, דבורים) עוקץ (בוטניקה) (אנ') – גבעול התומך במבנה אחר עוקץ הפרח (אנ') – גבעול המחבר פרח בודד לתפרחת עוקץ התפרחת (אנ') – גבעול שעליו מצויה תפרחת עוקץ הביצית (funiculus,‏ funicle) – הגבעול של הביצית בצמח עוקץ (מיקולוגיה) (אנ') החלק דמוי-הגזע התומך בכיפת הפטרייה (אנ') עצם העוקץ (עצם הזנב) – חלקו התחתון ביותר של עמוד השדרה של האדם שייטל (כנף העוקץ) (אנ') – חלק אחורי בבקר יחידת עוקץ – יחידת הכלבנים של צה"ל תרגיל עוקץ – שיטה להולכת שולל, שבמסגרתה מנסה נוכל לגזול את כספו של אדם בדרך של יצירת אשליה לפיה היעד עשוי להרוויח אם יבחר בדרך שמתווים לו מבצעי העוקץ מבצע עוקץ – מבצע הטעיה שמטרתו ללכוד אדם המבצע פשע העוקץ